Безумоўна, цікавасць да падзеі выклікана і знешнімі атрыбутамі цырымоніі: асаблівая ўрачыстасць, маляўнічасць працэдуры інаўгурацыі. Але за ўсім гэтым важна не прапусціць словы, накіраваныя ў будучыню. Праграмная прамова Прэзідэнта — гэта ўжо, несумненна, з’ява, бо яна рассоўвае часавыя рамкі, нацэльвае грамадства на перспектыву, як мінімум на бліжэйшыя пяць гадоў. Зазірнуць за далягляд дня сённяшняга, адчуць, што будзе заўтра, да чаго будзе імкнуцца краіна — гэта тое, што расшырае падзею да маштабаў з’явы. Мы ўжо ведаем, што давядзецца шмат і добра працаваць. Тады можна чакаць добрага выніку ў жыцці. Відавочна, што рэзкіх змен ад курсу не чакаецца, але разумным, прадуманым рэформам месца ў планах знойдзецца.